2019. gada 23. aprīlī Noteikumi Nr. 173

Rīgā (prot. Nr. 21 2. §)

**Kārtība, kādā 2019. gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998. gada 1. janvārim**

Izdoti saskaņā ar likuma

"Par valsts budžetu 2019. gadam"

4. panta 3. punktu

1. Noteikumi nosaka kārtību, kādā 2019. gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs – bērnunamos, veco ļaužu pansionātos un centros (turpmāk – sociālās aprūpes iestādes) – ievietotas līdz 1998. gada 1. janvārim.

2. Valsts budžeta dotācijas apmēru pašvaldībai nosaka, pamatojoties uz tās norādīto sociālās aprūpes iestādēs līdz 1998. gada 1. janvārim ievietoto personu skaitu.

3. Pašvaldība, izmantojot Valsts kases e-pakalpojumu ePārskati atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu, reizi mēnesī līdz attiecīgā mēneša trešajai darbdienai informē Valsts kasi par sociālās aprūpes iestādēs līdz 1998. gada 1. janvārim ievietoto personu aktuālo skaitu attiecīgā mēneša pirmajā datumā.

4. Finansējumu par bērniem, kuri bērnunamos ievietoti līdz 1998. gada 1. janvārim, pašvaldībai piešķir saskaņā ar šo noteikumu 1. pielikumu (712 *euro* mēnesī par vienu personu).

5. Finansējumu par personām, kuras veco ļaužu pansionātos un centros ievietotas līdz 1998. gada 1. janvārim, pašvaldībai piešķir saskaņā ar šo noteikumu 2. pielikumu (435 *euro* mēnesī par vienu personu).

6. Valsts kase reizi mēnesī līdz attiecīgā mēneša desmitajam datumam nodrošina šo noteikumu 4. un 5. punktā minētā finansējuma pārskaitīšanu uz attiecīgās pašvaldības kontu Valsts kasē, pamatojoties uz atbilstoši šo noteikumu 3. punktam iesniegtajiem pašvaldības datiem par aktuālo personu skaitu. Ja pašvaldība minētos datus Valsts kasē nav iesniegusi, valsts budžeta dotāciju par attiecīgo mēnesi tai pārskaita pēc datu iesniegšanas vienlaikus ar kārtējā mēneša finansējumu.

7. Valsts kase triju mēnešu laikā pārrēķina līdzekļus, kas pārskaitīti pašvaldībām saskaņā ar Finanšu ministrijas 2018. gada 18. decembra rīkojuma Nr. 488 "Par valsts pagaidu budžetu 2019. gadam" 9. pielikumu.

Ministru prezidents A. K. Kariņš

Finanšu ministrs J. Reirs